OzLabs/hebrew-wiki-articles huggingface dataset:
פינאר קרשיאקה

פינאר קרשיאקה (בטורקית: Pınar Karşıyaka) היא קבוצת כדורסל טורקית מהעיר איזמיר. נכון לעונת 2016/2017 הקבוצה מתמודדת בליגת העל הטורקית ובליגת האלופות.

== היסטוריה ==

הקבוצה, הוקמה בשנת 1966 והיא בין הקבוצות שהקימו את ליגת העל הטורקית בכדורסל. בעונת 1967/68 ירדה הקבוצה לליגה השנייה. ובסיום עונת 1973/74 העפילה חזרה לליגה הבכירה. בעונת 2003/04 הגיעה הקבוצה עד לחצי גמר הפלייאוף של הליגה הטורקית. בעונת 2004/05 הגיעה הקבוצה עד לגמר הגביע הטורקי, בו הפסידה לקבוצת אולקר 73-41. בעונת 2013/14 זכתה הקבוצה לראשונה בגביע הטורקי, כשניצחה בגמר את קבוצת אנאדולו אפס 65-66. בנוסף הגיעה הקבוצה עד לחצי גמר הפלייאוף ונוצחה על ידי פנרבחצ'ה אולקר 3-0. בעונת 2014/15 זכתה באליפות השנייה בתולדותיה. 

ההופעה האירופאית הראשונה של הקבוצה הייתה בעונת 1986/87 בגביע קוראץ'. בסיום עונת 2010/11 הגיעה הקבוצה עד לשלב רבע הגמר של היורוצ'לנג' ובעונת 2012/13 הגיעה עד לגמר והפסידה לקבוצת קרסניה קריליה סמרה 77-76. בעונת 2013/14 השתתפה הקבוצה ביורוקאפ.

==תארים והשגים==
*הליגה הטורקית:
**אליפות (2): 1987, 2015
**מקום שני: 1984
**חצי גמר: 2004, 2013, 2014
*הגביע הטורקי:
**זכייה (1): 2014
**גמר: 2005
**חצי גמר: 2007
*גביע הנשיא:
**זכייה (1): 1987
*יורוצ'לנג
**גמר: 2013
**רבע גמר: 2011

==קישורים חיצוניים==

* 

קטגוריה:קבוצות כדורסל טורקיות
קטגוריה:איזמיר
ביאמו

ביאמו (Bayamo) היא עיר הבירה של מחוז גרנמה במזרח קובה. 

את ביאמו הקים דייגו ולאסקס דה קואיאר ב-15 בנובמבר 1513. לאורך רוב המאה ה-16 הייתה העיר אחד המרכזים החקלאיים והמסחריים החשובים באי. מיקומה בפנים הארץ הבטיח לה ביטחון יחסי מול שודדי הים שפשטו על הימים באיי הודו המערבית באותה תקופה. סחר ההברחות המשגשג, שהגיע אל הים דרך העיר מנסניו ודרך הנהר קאוטו, שבו ניתן היה להשיט ספינות שמשקלן 200 טון, גרם לכך שבפתח המאה ה-17 הייתה ביאמו למובילה בערי קובה. 

סתימתו של אפיק הנהר קאוטו בעצים ושברי ספינות לאחר הצפה חמורה ב-1616 מנע את המשך השימוש בו לטובת המסחר. המסחר החשאי דרך מנסניו לאיי האזור, בהם קוראסאו, עוד המשיך לפרוח במאות ה-17 וה-18 ובאותה תקופה אף הייתה העיר מוקפת במטעים משובחים. ב-1827 קיבלה ביאמו זכויות עיר. במהלך מלחמת עשר השנים (1868-1878) הייתה העיר אחד ממעוזי ההתקוממות ובקרבתה נערכו כמה מן הקרבות הקשים ביותר, וכמעט שנהרסה בידי הכוחות הנגדיים.

בעיר יושבת אוניברסיטת גרנמה.

==קישורים חיצוניים==

* 

קטגוריה:קובה: ערים
קטגוריה:יישובים שהוקמו במאה ה-16
אסקישהיר (כדורסל)

אסקישהיר (בטורקית: Eskişehir Basket) היה מועדון כדורסל טורקי מהעיר אסקישהיר, שהתמודד בליגת העל הטורקית במשך שבע עונות.

האולם הביתי של המועדון היה אולם הספורט של אוניברסיטת אנאדולו שמכיל 5000 מקומות ישיבה.

המועדון הוקם בשנת 2006. ביולי 2018 המועדון פרש מליגת העל הטורקית ולאחר מכן הוא נסגר.

== היסטוריה ==
המועדון הוקם בשנת 2006 בשם אולין גנצ'יליק (Olin Gençlik) הוא שיחק במשך שתי עונות הראשונות שלו בליגה האזורית . ב-2008 עלה המועדון לליגה השנייה. בעונת 2009–2008, העונה הראשונה של המועדון בליגה השנייה המועדון סיים במקום החמישי.

בסיום עונת 10–2009 העפיל המועדון לראשונה לליגה הבכירה. לפני ההתחלה של עונת 11–2010 שינה המועדון את שמו לאולין אדירנה (Olin Edirne) בעונה הזו סיים המועדון במקום השביעי בליגה, בנוסף באותה העונה הגיע המועדון עד לרבע גמר הגביע הטורקי, ולרבע גמר הפלייאוף.

ההופעה האירופאית היחידה של הקבוצה הייתה בעונה בעונת 12–2011 במסגרת היורוצ'לנג' בו היא הודחה בשלב הבתים.

במשך שלוש עונות (2011-12, 2012-13 ו-14–2013) הקבוצה סיימה במקום ה-14 (כאשר המקום ה-15 וה-16 ירדו ליגה) ונשארה בליגה. בעקבות הפסקת התמיכה של אדירנה במועדון, הקבוצה עברה לשחק בעיר אסקישהיר והמועדון שינה את שמו לפני עונת 15–2014. בעונה הזו הקבוצה סיימה במקום ה-15 וירדה לליגת המשנה הטורקית. הקבוצה שיחקה שתי עונות בליגה המשנה וחזרה לליגת העל הטורקית בעונת 18–2017 שבה סיימה במקום השביעי. ב-13 ביולי 2018 המועדון פרש מליגת העל הטורקית.

==קישורים חיצוניים==

* 

==הערות שוליים==

קטגוריה:קבוצות כדורסל טורקיות
קטגוריה:קבוצות כדורסל שהתפרקו
HTC Flyer

HTC FLYER הוא מחשב לוח שעוצב ויוצר על ידי חברת HTC ומריץ את מערכת ההפעלה אנדרואיד 3.2 ("Honeycomb"). המחשב הוכרז ב-Mobile World Congress בשנת 2011 ויצא לשוק בחודש מאי באותה שנה. המחשב הוא בעל מעבד חד-ליבה של 1.5 GHz.

== תכונות עיקריות ==
*ניתן לרכוש עט דיגיטלי מתוצרת HTC, אשר באמצעותו המשתמש יכול לכתוב הערות על המסך ולצייר ציורים. העט פועל על בסיס סוללות מיוחדות, AAAA, הניתנות להחלפה.
*המחשב כולל Wi-Fi ,GPS ובלוטות' 3 וקיים גם דגם הכולל אפשרות ל-SIM סלולרי.
*כולל שני מיקרופונים לשיפור ההקלטה, ושתי מצלמות, אחת מאחור בת 5 מגה פיקסל ואחת נוספת מצידו הקדמי של המחשב.
*תומך ביישומי אדובי פלאש בגלישה באינטרנט.
*המחשב מגיע עם ממשק של HTC בשם HTC Sense 3.0, אשר כולל מסך בית מעוצב ומסך נעילה.

== קישורים חיצוניים ==

* 
* [https://web.archive.org/web/20130521185148/https://support.htc.com/en/HTC_Flyer מידע על המחשב], באתר היצרן HTC 
* [http://www.gadgety.co.il/29012/htc-%D7%9E%D7%A2%D7%93%D7%9B%D7%A0%D7%AA-%D7%90%D7%AA-%D7%9C%D7%99%D7%99%D7%9F-201011-%D7%90%D7%A0%D7%93%D7%A8%D7%95%D7%90%D7%99%D7%93-2-3-5-%D7%95%D7%9E%D7%9E%D7%A9%D7%A7-sense-3-0/#more-29012 הודעה על עדכון המחשב], באתר gadgety

קטגוריה:מחשבי לוח
קטגוריה:מכשירי אנדרואיד
קטגוריה:מכשירים שהושקו ב-2011
ארגוב (אתר מקראי)

חבל אַרְגֹּב היה שמו של חבל ארץ בבשן בעבר הירדן המזרחי בתקופת המקרא. בקרב חוקרי המקרא וארץ ישראל ניתנו הצעות שונות באשר לזיהוי חבל הארגוב.

== אזכורים מקראיים ==

ארגוב נכבש על ידי שבטי ישראל לפני כניסתם לארץ ישראל שממערב לירדן; לפי המסופר בספר דברים, יצאו הלוחמים של שבטי ישראל אל הבשן שכלל את "חבל ארגוב", שם נתקלו בכוחות הצבא של עוג בסמוך לעיר אדרעי, והתנהלה מערכה צבאית שהסתיימה בניצחונם של שבטי ישראל:

בהמשך ספר דברים מסופר על יאיר בן מנשה אשר חלש על חבל ארגוב, שנקרא מאז על שמו "חות יאיר":

ואילו, בספר מלכים, חבל ארגוב בבשן וחות יאיר בן מנשה בגלעד מתוארות כשתי יחידות מנהל נפרדות, שעליהן הופקד בן גבר אשר ישב ברמת גלעד, הנכללות בממלכת שלמה.

אונקלוס מתרגם תמיד את "כל חבל הארגב" כ"כָּל בֵּית פֶּלֶךְ טְרָכוֹנָא". טרכונא היא טרכון.

אוסביוס, בחיבורו האונומסטיקון (תחילת המאה ה-4 לספירה), הציע לזהות את האתר המקראי עם העיר "רגב" (כיום ראג'ב) שבהרי הגלעד, אך זיהוי זה מוטל כיום בספק.

==ראו גם==
* טרכון

==לקריאה נוספת==
* הערך: ארגב, לכסיקון מקראי, (עורכים: מנחם סוליאלי, משה ברכוז), א-ב, תל אביב: הוצאת דביר, תשכ"ה-1965, עמ' 73.
* יוחנן אהרוני, אטלס כרטא לתקופת המקרא, ירושלים: הוצאת כרטא, 1974, עמ' 113.

==הערות שוליים==

קטגוריה:עבר הירדן המזרחי
קטגוריה:אתרי המקרא
קטגוריה:נחלת שבט מנשה
אייל שליין

אייל שליין (נולד ב-1960) הוא קצין צה"ל במילואים בדרגת תת-אלוף. כיהן בעברו כמפקד עוצבת עידן וכמפקד חטיבת גבעתי.

==שירות צבאי==
שליין נולד בתל אביב וגדל במושב משגב דב. עם גיוסו לצה"ל בשנת 1978 התנדב לסיירת מטכ"ל. לאחר טירונות צנחנים החל מסלול לוחם ביחידה. ב-8 באפריל 1980 השתתף שליין בפעולת שחרור בני הערובה במשגב עם. לאחר מכן יצא שליין לקורס קציני חי"ר, ובסיומו עבר ליחידת שלדג ומונה למפקד צוות ושימש כמפקדו במלחמת לבנון הראשונה. בהמשך מונה למפקד פלגה ביחידה. לאחר מכן עבר לחטיבת גבעתי שאך זה הוקמה, והיה למפקדה השני של סיירת גבעתי. בהמשך שב לשלדג, שימש כסגן מפקד היחידה והשתתף במבצע עיניים ירוקות. בשנים 1990-1992 פיקד על גדוד שקד והוביל אותו בלחימה בדרום לבנון, ובכלל זה במבצע תשובה מהירה. לאחר מכן מונה למפקד יחידת שלדג בשנים 1992–1994.

בהמשך הועלה לדרגת אל"ם ומונה למפקד החטיבה המרכזית באוגדת עזה בין השנים 1994–1995, ולאחר שהחטיבה אוחדה עם חטיבת קטיף, מונה למפקד חטיבת קטיף, וכיהן בתפקיד בין השנים 1995–1996. בהמשך שימש כסגן מפקד אוגדת עזה בין השנים 1996–1997. לאחר מכן מונה לשמש כמפקד חטיבת גבעתי וכיהן בתפקידו בין השנים 1997–1999. בשנת 2001 הועלה לדרגת תא"ל ומונה למפקד עוצבת עידן, ושימש בתפקיד עד שנת 2003. בין היתר פיקד על האוגדה במבצע חומת מגן. בתחקיר צה"ל על הקרב בג'נין נמתחה ביקורת על אופן ניהולו את הקרב. לאחר מכן החליט לפרוש מצה"ל.

==גלריה==
<gallery mode="packed" heights="250px">
קובץ:Eyal Shlain. Bamahane issue no.5. II.jpg|אייל שני, עיתון במחנה,דצמבר 1997
קובץ:Eyal Shlain. Bamahane issue no.5. III.jpg
</gallery>

== קישורים חיצוניים ==

* [https://web.archive.org/web/20131005190838/http://www.givati.org.il/show_item.asp?levelid=61516&itemid=25 אל"ם אייל שליין], מתוך האתר הרשמי של חטיבת גבעתי.
* אחי רז וקרינה שטוטלנד, [https://web.archive.org/web/19980119020418fw_/http://aka.idf.il/bamachane/5/5_31.html "ניתוק מערכת התביעה מהשטח גורם לעיתים לשיקולים מוטעים"], במחנה, 5 בדצמבר 1997, .
* אביחי בקר, [http://www.fresh.co.il/vBulletin/showpost.php?p=4636072&postcount=4 עולים ללבנון], הארץ, כפי שהועלה באתר פרש, 10 בפברואר 1998.

== הערות שוליים ==

קטגוריה:תתי-אלופים בצה"ל
קטגוריה:אנשי המושב
קטגוריה:מפקדי יחידת שלדג
קטגוריה:לוחמי סיירת מטכ"ל
קטגוריה:מפקדי החטיבה הדרומית באוגדת עזה
קטגוריה:מפקדי חטיבת גבעתי
קטגוריה:מפקדי עוצבת עידן
קטגוריה:מפקדי סיירת גבעתי
קטגוריה:מפקדי גדודים בחטיבת גבעתי
קטגוריה:ישראלים שנולדו ב-1960
קטגוריה:מפקדי מחלקות במלחמת לבנון הראשונה
קטגוריה:מועצה אזורית גדרות: אישים
קטגוריה:חיילי חיל הרגלים במלחמת לבנון הראשונה
ישראל רמות

ישראל (רלי) רמות (לנדסברג) (נולד ב-12 בדצמבר 1950) הוא קצין צה"ל בדימוס בדרגת אלוף-משנה, שכיהן כמפקד חטיבת הנח"ל.

==שירות צבאי==
עם גיוסו לצה"ל התנדב לצנחנים. בצנחנים עבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב רמות לצנחנים כמפקד מחלקה. במלחמת יום הכיפורים לחם רמות בקרב ואדי מבעוק כסגן מפקד פלוגה מסייעת בגדוד 202. לאחר המלחמה מונה למפקד פלוגה בצנחנים. בשנים 1978-1977 פיקד על פלחה"ן צנחנים. במבצע ליטני היה סגן מפקד גדוד 202, בעקבות הדחתו של מפקד הגדוד שבתאי פולג עקב אירוע חמור מונה לממלא מקומו. בשנים 1981-1980 פיקד על גדוד 932 (גרניט) של הנח"ל. לאחר מכן מונה למפקד גדוד 202. רמות הוביל את גדודו במלחמת לבנון הראשונה, מהנחיתה של חטיבת הצנחנים, בפיקודו של יורם יאיר, בחוף נהר האוואלי שמצפון לעיר צידון בלבנון, עבור בקרב על כפר סיל ועד לביירות. בהמשך שימש מפקד חטיבה 5. בשנים 1989-1988 פיקד על חטיבת הנח"ל.

==לקריאה נוספת==
* יורם יאיר, אתי מלבנון - סיפורה של חטיבת הצנחנים במלחמת לבנון, משרד הביטחון – ההוצאה לאור, 1990.
==קישורים חיצוניים==
* [https://web.archive.org/web/20131021041136/http://www.gal-ed.co.il/nachal/show_item.asp?levelid=45100&itemid=34939&itemtype=3&prm=t=8 אל"ם ישראל רמות ינואר 88' - אפריל 89'], מתוך האתר הרשמי של חטיבת הנח"ל.
== הערות שוליים ==

קטגוריה:מפקדי חטיבת הנח"ל
קטגוריה:מפקדי גדודים בחטיבת הצנחנים
קטגוריה:אלופי-משנה בצה"ל
קטגוריה:חיילי חיל הרגלים במלחמת יום הכיפורים
קטגוריה:מפקדי גדודים במלחמת לבנון הראשונה
קטגוריה:חפץ חיים: אישים
קטגוריה:ישראלים שנולדו ב-1950
קטגוריה:חיילי חיל הרגלים במלחמת לבנון הראשונה
שמאי רן

שמאי רן (קסטנברג) הוא קצין צה"ל בדימוס בדרגת תא"ל, שכיהן כמפקד יחידת שלדג, חטיבת הנח"ל ומשמש במילואים כמפקד המפקדה למשימות מיוחדות.

==שירות צבאי==
עם גיוסו לצה"ל במסגרת גרעין הנח"ל, התנדב לצנחנים לגדוד הנח"ל המוצנח. בצנחנים עבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב רן לצנחנים כמפקד מחלקה. רן לחם במלחמת יום הכיפורים ובהמשך מונה למפקד פלוגה בצנחנים.
בשנים 1981–1980 פיקד על סיירת צנחנים, בין היתר במבצע איש דמים, מבצע לבלוב ומבצע סיגל. במלחמת לבנון הראשונה, שימש כסגנו של ישראל רמות, מג"ד 202, מהנחיתה של חטיבת הצנחנים, בפיקודו של יורם יאיר, בחוף נהר האוולי שמצפון לעיר צידון בלבנון, ועד לביירות.

לאחר מכן שימש כמפקד גדוד 202 והוביל אותו בלחימה בדרום לבנון. ב-27 במאי 1985, הוביל כוח מן הגדוד, ובו גם סגן מפקד חטיבת הצנחנים, משה יעלון, למרדף אחר מחבלי חזבאללה בוואדי ג'ימל. הכוח זיהה את המחבלים והרגם. בשנים 1989–1987 שימש כמפקד יחידת שלדג. לאחר מכן הועלה רן לדרגת אל"ם ופיקד על חטיבה 226. בשנים 1991–1992 פיקד על חטיבת בנימין. בשנים 1992–1994 פיקד על חטיבת הנח"ל. בהמשך שירת כסגן מפקד אוגדת איו"ש. השתחרר משירות הקבע בשנת 2000. במילואים משמש רן כמפקד המפקדה למשימות מיוחדות בדרגת תא"ל.

לאחר שחרורו עובד ברפאל, שימש יועץ לוועדת המשנה לכוננות ולביטחון שוטף של ועדת החוץ והביטחון בכנסת.

==קישורים חיצוניים==
* [https://web.archive.org/web/20131021073251/http://www.gal-ed.co.il/nachal/show_item.asp?levelid=45100&itemid=34942&itemtype=3&prm=t=8 אל"ם שמאי רן אוקטובר 92' -יוני 94'], מתוך האתר הרשמי של חטיבת הנח"ל.
* שחר הלווינג, [https://web.archive.org/web/20140222230516/http://mazi.idf.il/3838-5088-he/IGF.aspx מילואימניקים חסרי מנוח], ביטאון ביבשה, גיליון 4 דצמבר 2007.
; מפרי עטו:
* [https://www.idf.il/media/pf4lnfa1/yesodot-5-a-ran-shamay_web.pdf מלחמת ההתשה בסוריה בין הפסקת האש ובין הפרדת הכוחות 24 באוקטובר 1973 – 31 במאי 1974], יסודות, גיליון 5, 2023.

== הערות שוליים ==

קטגוריה:מפקדי חטיבה 226
קטגוריה:מפקדי סיירת צנחנים
קטגוריה:מפקדי יחידת שלדג
קטגוריה:מפקדי חטיבת הנח"ל
קטגוריה:מפקדי חטיבת בנימין
קטגוריה:מפקדי גדודים בחטיבת הצנחנים
קטגוריה:תתי-אלופים בצה"ל
קטגוריה:חברי גרעיני נח"ל
קטגוריה:ישראלים שנולדו במאה ה-20
קטגוריה:חיילי חיל הרגלים במלחמת יום הכיפורים
קטגוריה:חיילי צה"ל במלחמת לבנון הראשונה
סוס קברדיני

סוס קברדיני המוכר גם כסוס קברדה, הוא גזע של סוסים אשר מגודל על ידי הצ'רקסים בהרי הקווקז. סוסים אלו גדלים באזור בו שכן השבט הקברדיני, המצוי כיום בשטחי רפובליקת קברדינו-בלקריה. סוסי הקברדה מוכרים לשבטי הקווקז מהמאה ה-16 אך כפי הנראה היו באזור עוד מתקופת החתים. סוסי הקברדה מתאפיינים בסיבולת וביכולתם להתאקלם באזורים קשים.

==היסטוריה==
שבטים בצפון הרי הקווקז השביחו את סוסי הקברדה עוד במהלך המאה ה-16. ההשבחה בוצעה על ידי הכלאת הקברדה עם סוסי ערבה, קרבך, סוס ערבי וסוס טורקמניסטני. העדר המיועד להכלאה נודד לפי עונות השנה, כאשר בתקופת הקיץ הוא רועה בהרים ובסוף עונת הקיץ, נודד אל המדרונות ושם שוכן בתקופת החורף.

בראשית המאה ה-20 החל הרוזן סטרוגנוב להכליא סוסי קברדה עם סוסים ערבים. במהלך מלחמת האזרחים ברוסיה, הלך מספרם של סוסי הקברדה והצטמצם ורק בשלהי 1920 החלו מאמצים לחדש את השבחת סוסי הקברדה.
בין 1935 ל-1953 היו 446 סוסי הרבעה ו-3272 סוסות. בהמשך, השביחו זן חדש שהיה שילוב בין סוסי קברדה וטורברד. זן זה כונה אנגלו-קברדה וקיבל הכרה ב-1966.
בסוף שנות השמונים של המאה ה-20 ירד מספר סוסי הקברדה להרבעה לכ-400 עד 450 בעיקר מגזעי מאלוקראצ'בסקי ומאלקינסקי אשר הושבחו ברובם בחוות באזור מחוז סטברופול.

==תכונות הגזע==
סוס הקברדה מתנשא לגובה שנע מ-1.44 מטרים ועד 1.54 מטרים וצבעו שחור או אפור. מבנה גופו מוצק, ראשו וגופו חלקים, צווארו שרירי, שכמות בינוניות עד גבוהות, חזה עמוק וארוך וגב קצר ושרירי. לסוס הקברדה קיבולת חמצן גבוהה במערכת כלי הדם בעקבות המאמץ בתנאים הררים. מהירות העלייה במשקל מקל על גידול הקברדה במיוחד כשסוסים אלו אמורים לעמוד בפני אתגרים. סוסי הקברדה רגילים לשהות בתנאי שטח ולכן ניתן להיתקל בקושי מסוים להחזיק אותם באורוות אליהן הסוסים לא רגילים.

==גזעי משנה==
ישנן שלושה גזעי משנה עיקריים לקברדה: 
*גזע בסיסי-זהו הגזע השולט. שרירי, איברים ארוכים, טיפוסי לתנאים הררים.
*גזע אוריינטלי (מזרחי) – גזע שהוא תוצר של הכלאה עם סוס ערבי, הראש קטן יותר, רגליים חלקות, עור גוף דק ובעל מזג שונה.
*גזע מסיבי (מוצק ) – גזע זה גדול יותר מהאחרים, דומה לסוסי כרכרות.

==שימוש==
הקברדה מיועד לאזורים הררים ותנאי שטח קשים. הם גדלים מהר יחסית ובעלי סיבולת גבוהה. לעיתים משתתפים בתחרויות ספורט מחוץ לקברדינו–בלקריה ולעיתים משמשים לצורך הרבעה של סוסות ליצירת זנים אחרים כגון האנגלו – קברדה, הטרסקי, ועוד זנים אחרים בארמניה וגאורגיה. עוד משמשים הסוסים לצורכי עבודות בחוות. אנשי שבטי הקווקז מגדלים חציר במדרונות ההרים כמזון לסוסים כדי להשאירם באזור.

==קישורים חיצוניים==

* [http://www.youtube.com/watch?v=IYlKuW5dRoI&feature=related,איבראהים יגאן, חוואי סוסים קברדינים בהרי הקווקז חלק א]
* [http://www.youtube.com/watch?v=5riftnFCpmE&feature=related,איבראהים יגאן, חוואי סוסים קברדינים בהרי הקווקז חלק ב]
* [https://web.archive.org/web/20070629064936/http://www.ansi.okstate.edu/breeds/horses/kabarda/index.htm סוס הקברדה - אנגלית]

קטגוריה:צ'רקסים
ק
קונצ'רטו לפסנתר מס' 2 (רחמנינוב)

הקונצ'רטו לפסנתר מס' 2 בדו מינור, אופוס 18 של המלחין הרוסי סרגיי רחמנינוב, הולחן בין סתיו 1900 לאפריל 1901. היצירה היא מהמפורסמות שביצירות המלחין, וביססה את מעמדו ככותב קונצ'רטי.

== חיבור הקונצ'רטו ==
בשנת 1897 בוצעה לראשונה הסימפוניה הראשונה של רחמנינוב, שלוותה בזמנה בביקורות קשות. לאחר ביצוע הבכורה שקע רחמנינוב בדיכאון ועקב כך גם במחסום כתיבה שנמשך מספר שנים. הקונצ'רטו השני מסמן את ההתאוששות ממצב זה ואת הביסוס מחדש של מעמדו של רחמנינוב כמלחין.
הקונצ'רטו מוקדש לניקולאי דאהל, אחד החלוצים בתחום האוטוסוגסטיה וצ'לן חובב, שעזר לרחמנינוב לצאת מהדיכאון.

==ביצוע בכורה==
הפרקים השני והשלישי בוצעו לראשונה בנגינתו של המלחין ב-2 בדצמבר 1900. ביצוע היצירה במלואה נערך לראשונה ב-9 בנובמבר 1901 בנגינת המלחין שוב, ובניצוח בן דודו אלכסנדר זילוטי.

==מבנה היצירה==
היצירה מתוזמרת ל-2 חלילים, 2 אבובים, 2 קלרינטים בסי במול (בפרק הראשון) ולה (בפרק השני והשלישי), 2 בסונים, 4 קרנות יער בפה, 2 חצוצרות בסי במול, 3 טרומבונים, טובה, טימפני, תוף בס, מצילתיים, סקציית כלי קשת ולפסנתר סולו.

ליצירה שלושה פרקים:
# מודרטו (דו מינור)
# אדג'ו סוטנוטו (דו מינור ← מי מז'ור)
# אלגרו סקרצ'נדו (מי מז'ור ← דו מינור ← דו מז'ור)

==היצירה בתרבות הפופולרית==
===בקולנוע===
יצירה זו שימשה כפסקול לסרט הקולנוע "פגישה מקרית" (משנת 1945) בבימויו של דייוויד לין, שזיכה אותה בפופולריות מחודשת.

מאז הסרט שימש כפסקול של סרטים רבים בהם: "רומן בספטמבר" (1950) בכיכובה של ג'ואן פונטיין, "חטא על סף ביתך" (משנת 1955) בבימויו של בילי ויילדר ובכיכובה של מרילין מונרו, סרט פולחן בזכות הסצנה בה מתעופפת שמלתה של מונרו בשל משב רוח של הרכבת התחתית של ניו יורק הפכה לאחד מסמלי הקולנוע האמריקאי והתרבות האמריקאית, "האביב ברחוב זרצ'ניה" סרט סובייטי (משנת 1956),ובסרט "מכאן והלאה" (משנת 2010) בבימויו של קלינט איסטווד ובכיכובו של מאט דיימון.

===שירים===
הפרק הראשון הווה את הבסיס ל "I Think of You"ו"Ever and Forever" של פרנק סינטרה.

בשנת 1975 חיבר אריק כרמן את השיר "All By Myself" שנחל הצלחה רבה במצעדים ולגרסת כיסוי מצליחה של סלין דיון. אריק כרמן התבסס על הנושא של הפרק השני מתוך מחשבה שהיצירה כבר לא מוגנת בזכויות יוצרים. רק לאחר הפצתו של השיר התברר כי זכויות היוצרים עומדות בעינן ושייכות ליורשיו של רחמנינוב. כרמן הגיע להסכם חלוקת התמלוגים עם היורשים, והקרדיט שונה ל"אריק כרמן וסרגיי רחמנינוב".

שירו של פרנק סינטרה "Full Moon and Empty Arms" מבוסס על הפרק השלישי בקונצ'רטו.

הנושא מתוך הפרק השני בקונצ'רטו היווה את הבסיס לשיר "Six Heures" של להקת מטרופולין, שהולחן על ידי עופר מאירי.

==קישורים חיצוניים==
* [https://www.youtube.com/watch?v=CE4n35O-49c קונצ'רטו לפסנתר מס' 2] בביצוע הלן גרימו, יוטיוב
* [https://www.youtube.com/watch?v=l4zkc7KEvYM קונצ'רטו לפסנתר מס' 2] בביצוע יבגני קיסין, יוטיוב

==הערות שוליים==

קטגוריה:קונצ'רטי לפסנתר
קטגוריה:יצירות מאת רחמנינוב
שעורה (דלקת)

שעורה היא דלקת שכיחה הנגרמת לרוב בעפעפיים, עקב זיהום חיידקי. הטיפול העיקרי הוא ברטיות חמות. שעורה מדבקת במקרים מסוימים כאשר היא שעורה דלקתית.

== מקור הזיהום ==
הזיהום נגרם כאשר אחת מבלוטות השומן של העפעף נחסמת, ואין פתח יציאה להפרשה השומנית הנורמטיבית של העין; ההפרשה מצטברת בקצה התחתון של העפעף העליון או בעפעף התחתון. החסימה היא זיהומית ונגרמת מחיידקים שנמצאים על העור או מחיידקים חיצוניים (בדרך כלל סטפילוקוקוס). לפי מחקר, כמעט כל אדם סובל משעורה לפחות פעם בחייו, ויש כאלו המפתחים שעורה שוב ושוב.

== תסמינים ==
* נפיחות (בדרך כלל בחלק קטן של העפעף)
* אודם
* כאב בעפעף העליון או התחתון
* בלוטה רגישה למגע
* רגישות לאור
* עין דומעת

== מניעה ==
כדי למנוע שעורה יש לנקות את העיניים וסביבתן מדי יום בעזרת תכשירים מיוחדים שעוזרים לשמור על היגיינת העין וסביבתה. יש להימנע מגירוד העין ונגיעה באזור לעיתים קרובות.

== שעורה פנימית ==
ישנו מצב שבו נוצרת שעורה באחת הבלוטות העמוקות של העפעף. במצב כזה התסמינים הרבה יותר חריפים ממצב רגיל, ונדרשת התערבות של רופא עיניים וניקוז השעורה כיוון ששעורה כזו איננה נפתחת מעצמה.

== ראו גם ==
* דלקת עיניים
* שעורה כלואה

==לקריאה נוספת==
* 

== קישורים חיצוניים ==

* [https://www.clalit.co.il/he/your_health/family/eyes/Pages/stye.aspx שעורה בעין], באתר שירותי בריאות כללית
* [http://www.beok.co.il/Category/Article/653/שעורה+בעין+הכל+על+התופעות+והטיפולים שעורה בעין, הכל על התופעות והטיפולים], באתר BEOK
*
* [https://www.youtube.com/watch?v=VzNZlHSbiB0 פרופ' רפי קרסו עם פרופ' דן געתון: מהי שעורה בעין ומתי היא מחשידה לקיומו של גידול], מתוך התכנית "חיים בריא עם פרופ' רפי קרסו"
* 
* [https://www.medico.co.il/doctors/%d7%93%d7%a8-%d7%90%d7%99%d7%a8%d7%99%d7%a0%d7%94-%d7%99%d7%a4%d7%99%d7%9e%d7%95%d7%91/ ד"ר אירינה יפימוב], [https://www.medico.co.il/%D7%A8%D7%A4%D7%95%D7%90%D7%AA-%D7%A2%D7%99%D7%A0%D7%99%D7%99%D7%9D/%D7%A9%D7%A2%D7%95%D7%A8%D7%94/ שעורה בעין - הגורמים, תסמינים ודרכי הטיפול], בפורטל הרפואה [https://www.medico.co.il/ מדיקו]

קטגוריה:הפרעות של העפעפיים, מערכת הדמע וארובת העין
קטגוריה:דלקת
הכפלת הקובייה

הכפלת הקובייה
הכפלת הקובייה היא אחת מהבעיות הגאומטריות של ימי קדם. הבעיה נוסחה על ידי היוונים הקדמוניים, ונשארה פתוחה במשך מאות שנים, עד שהוכחה במאה ה-19 כבלתי-פתירה באמצעות תורת גלואה.

הבעיה היא: "כיצד ניתן להכפיל נפח של קובייה נתונה באמצעות סרגל ומחוגה?" כלומר, בהינתן מקצוע של קובייה, כיצד ניתן לבנות את המקצוע של הקובייה הכפולה ממנה בנפחה. בעיה זאת שקולה לבניית המספר <math>\sqrt[3]{2}</math>.

==היסטוריה==

הבעיה מבוססת על סיפור לפיו באתונה פרצה מגפה. לשאלת התושבים כיצד ניתן לעצור אותה, ענתה האורקל שעליהם להכפיל את נפח המזבח של אפולו, שצורתו הייתה קובייה. התושבים ניסו לעשות זאת על ידי הכפלת אורך המקצוע, אך פתרון זה הוא שגוי משום שלמעשה הוא מכפיל את נפח הקובייה פי 8. באופן כללי, אם מגדילים את המקצוע פי <math>a</math>, אז נפח הקובייה גדל פי <math>a^3</math>. לכן כדי להכפיל את נפחה של קובייה יש להגדיל את הצלע פי <math>\sqrt[3]{2}</math>. לאחר שהבינו את הבעיה, הם ניסו למצוא דרך לבנות קובייה כפולה בנפחה, אך ללא הצלחה.

התפתחות חשובה בחיפוש הפתרון התרחשה כאשר מצא היפוקרטס מכיוס ניסוח חילופי: נתון קטע, יש למצוא שני קטעים כך שהראשון ממוצע גאומטרי של הקטע הנתון ושל השני, ואילו השני ממוצע גאומטרי של הראשון ושל קטע כפול מהקטע הנתון. כלומר, אם נתון קטע באורך a, יש למצוא r ו-s כך ש:
<math>a:r=r:s=s:2a\ </math>. קל לראות ש-<math>{s \over r} = \sqrt[3]{2}</math>. הוא ומנכמוס הראו גם שניתן לפתור בעיה זאת על ידי מציאת חיתוך של פרבולה והיפרבולה או שתי היפרבולות.

בשנת 1837 הוכיח פירה וונצל ש-<math>\ \sqrt[3]{2}</math> איננו שייך לשדה המספרים הניתנים לבנייה, ולפיכך הבעיה איננה פתירה.

==הוכחה==

ניתן להראות שכל המספרים הניתנים לבנייה שייכים לשדה המהווה הרחבה מממד <math>2^n</math> (כאשר n הוא מספר טבעי כלשהו) של שדה המספרים הרציונליים, כיוון שחיתוך של שני ישרים משאיר את המספר באותו הממד, ואילו חיתוך של ישר עם מעגל או שני מעגלים יוצר הרחבה ריבועית. נניח בשלילה ש-<math>\sqrt[3]{2}</math> ניתן לבנייה בסרגל ומחוגה, אז הוא צריך להיות שייך לשדה כאמור (נסמן אותו ב-F). שדה זה חייב להכיל את השדה <math>\mathbb{Q} (\sqrt[3]{2})</math>, שהוא הרחבה ממד 3 של שדה המספרים הרציונליים. לכן מתקיים:

:<math>[F:\mathbb{Q}] = [F:\mathbb{Q} (\sqrt[3]{2})][\mathbb{Q} (\sqrt[3]{2}):\mathbb{Q}]</math>
:<math>2^n = [F:\mathbb{Q} (\sqrt[3]{2})]\cdot 3</math>
זה בלתי אפשרי, כי 3 איננו גורם של <math>2^n</math>. סתירה.

==ראו גם==
* הבעיות הגאומטריות של ימי קדם

==קישורים חיצוניים==

* [http://www-history.mcs.st-and.ac.uk/HistTopics/Doubling_the_cube.html הכפלת הקובייה]
* 

קטגוריה:ערכים שבהם תבנית בריטניקה אינה מתאימה
קטגוריה:בעיות לא פתירות במתמטיקה
קטגוריה:בנייה בסרגל ובמחוגה
קטגוריה:הוכחות
קטגוריה:נפח
שמואל צוקר

שמואל צוקר הוא איש צבא ישראלי, שסיים את שירותו בצה"ל בדרגת תת-אלוף. כיהן כמפקד חטיבת הנח"ל, מפקד אוגדת עזה ומפקד עוצבת הגליל. לאחר שחרורו מצה"ל שימש ראש מנהל ההרכשה והייצור (מנה"ר) במשרד הביטחון. שירת גם במשטרת ישראל, כמפקד הימ"מ.

==שירות צבאי==
עם גיוסו לצה"ל התנדב לסיירת שקד. עבר צוקר מסלול הכשרה כלוחם, קורס סיור וקורס מ"כים חי"ר. בהמשך יצא לקורס קציני חי"ר. עם סיום הקורס שב לסיירת כמפקד צוות, לחם במלחמת ההתשה ונפצע בידו. לאחר מכן מונה למפקד פלוגה. בשנת 1978 שימש צוקר כמפקד גדוד 13 (גדעון) של חטיבת גולני, ופיקד עליו במבצע ליטני בקרב לכיבוש הכפר אל-ח'יאם. בשנים 1980–1981 פיקד על הימ"מ. בשנים 1986–1987 פיקד על חטיבת הנח"ל. הועלה לדרגת תא"ל ומונה למפקד אוגדת עזה. בשנים 1992–1993 פיקד על עוצבת להב, ובשנים 1996-1994 פיקד על עוצבת הגליל. תפקידו האחרון היה נספח צה"ל בגרמניה .

==לאחר שחרורו מצה"ל==
לאחר שחרורו מצה"ל מונה לראש מנהל ההרכשה והייצור (מנה"ר) במשרד הביטחון. לאחר מלחמת לבנון השנייה שימש כחוקר מטעם ועדת וינוגרד וחקר את מהלכי עוצבת הגליל בפיקוד גל הירש. בשנת 2011 עמד בראש ועדת בדיקה פנים משרדית שבדקה את פרשת מסמך הרפז. ב-2017 סיים כהונה בת 6 שנים כראש מינהל הרכש, ופרש לגמלאות. באותה שנה מסר עדות במשטרה בעניין תיק 3000.

מתגורר בראש העין.

==קישורים חיצוניים==
* [https://www.424shaked.co.il/%d7%a9%d7%9e%d7%95%d7%90%d7%9c-%d7%a6%d7%95%d7%a7%d7%a8/ שמואל צוקר בארכיון לוחמי סיירת שקד]
*[https://web.archive.org/web/20131021073206/http://www.gal-ed.co.il/nachal/show_item.asp?levelid=45100&itemid=34938&itemtype=3&prm=t=8 אל"ם שמואל צוקר מאי 86' - אוקטובר 87'], מתוך האתר הרשמי של חטיבת הנח"ל
* איתן רבין, [http://www.fresh.co.il/vBulletin/showpost.php?p=4564088&postcount=32 אל תתעסקו בשטויות, תביאו לי מחבלים הרוגים], הארץ, 12.05.1995, כפי שהועלה באתר פרש.
== הערות שוליים ==

קטגוריה:לוחמי סיירת שקד
קטגוריה:מפקדי הימ"מ
קטגוריה:מפקדי חטיבת הנח"ל
קטגוריה:מפקדי אוגדת עזה
קטגוריה:מפקדי עוצבת הגליל
קטגוריה:מפקדי גדודים בחטיבת גולני
קטגוריה:נספחים צבאיים ישראלים בגרמניה
קטגוריה:עובדי משרד הביטחון
קטגוריה:תתי-אלופים בצה"ל
קטגוריה:ישראלים שנולדו במאה ה-20
קטגוריה:מפקדי מחלקות במלחמת ששת הימים
קטגוריה:חיילי חיל הרגלים במלחמת ששת הימים
גרמלינס 2

גרמלינס 2 (באנגלית: Gremlins 2: The New Batch) הוא סרט אימה קומי אמריקאי משנת 1990 בבימויו של ג'ו דנטה, בהפצת האחים וורנר. הסרט הוא סרט המשך לסרט המצליח משנת 1984 "גרמלינס". הסרט הופק על ידי סטיבן ספילברג. בסרט מככבים זק גליגאן, פיבי קייטס, ג'ון גלאבר ורוברט פיקארדו.

==תקציר העלילה==
עלילת הסרט מתארת את סיפורו של בילי פלצר (זק גליגאן), ושל ארוסתו קייט (פיבי קייטס), שכעת גרים יחד בניו יורק ועובדים בבניין משרדים גדול, עליו משתלטות ומטילות אימה מפלצות קטנות, רעות, הרסניות וקטלניות. השניים, ביחד עם דניאל קלאמפ (ג'ון גלאבר) - פרודיה על דונלד טראמפ - חוברים זה לזה על מנת לעצור את המפלצות.

==צוות השחקנים==
{| class="wikitable"
|-
! שם השחקן/ית
! שם הדמות
! הערות
|-
|זק גליגאן
|בילי פלצר
|
|-
|פיבי קייטס
|קייט
|
|-
|ג'ון גלאבר
|דניאל קלאמפ
|פרודיה על דונלד טראמפ
|-
|רוברט פיקארדו
|פורסטר, מנהל האבטחה
|
|-
|רוברט פרוסקי
|סבא פרד
|פארודיה על הסבא בסדרה "משפחת המפלצות"
|-
|כריסטופר לי
|דוקטור קאטאטר
|
|-
|האווילנד מוריס
|מרלה בלודסטון
|
|-
|דיק מילר
|מורי פאטרמן
|
|-
|ג'קי ג'וזף
|שילה פאטרמן
|
|-
|ג'יד וואטאנבי
|מר קצ'וגי, תייר יפני
|
|-
|קיי לוק
|מר וינג
|
|-
|קת'לין פרימן
|מיקרוגל מרג', מנחת תוכנית בישול
|
|-
|דון סטאנסון ודן סטאנסון
|מרטין ולואיס, העוזרים של דוקטור קאטאטר
|
|-
|ג'ייסון פראסון
|אלכס, מוכר בחנות יוגורט
|
|-
|בלינדה בלאסקי
|אמא בבית קולנוע
|
|-
|פול בארטל
|מנהל בית הקולנוע
|
|-
|קנת' טובי
|מפעיל המקרן
|
|-
|האלק הוגאן
|עצמו
|תפקיד אורח
|-
|ג'וליה סוויני
|פגי, מזכירה במעבדה
|
|-
|צ'ארלס ס. האאס
|קספר, עוזר של דוקטור קאטאטר
|
|-
|ליאונרד מילטון
|עצמו
|תפקיד אורח
|}

==קולות==
{| class="wikitable"
|-
! שם השחקן/ית
! שם הדמות
! הערות
|-
|האווי מנדל
|גיזמו
|
|-
|טוני רנדל
|גרמלין המוח
|
|-
|פרנק וולקר
|מוהאק
|
|-
|ג'ף ברגמן
|באגס באני, דאפי דאק ופורקי פיג
|
|-
|מארק דודסון
|דאפי הגרמלין, לני, ג'ורג', גרמלינים נוספים, קריין בתחנת טלוויזיה
|
|-
|ניל רוס
|כרז
|
|}

==ביקורות ותגובות==
הסרט קיבל ביקורות מעורבות ולציון 67% באתר ריכוז הביקורות Rotten Tomatoes, מתוך 36 ביקורות.

==מועמדויות וזכיות בפרסים==
{| width="69%" class="wikitable"
|-
! width="10%"| שנה
! width="25%"| פרס
! width="34%"| קטגוריה
! width="10%"| תוצאה
|-
| align="center" | 1991
| align="center" | פרס סטורן
| align="center" | ג'ו דנטה - הבמאי הטוב ביותר
| 
|-
| align="center" | 1991
| align="center" | פרס סטורן
| align="center" | סרט הפנטזיה הטוב ביותר
| 
|-
| align="center" | 1991
| align="center" | פרס סטורן
| align="center" | ג'רי גולדסמית' - המוזיקה הטובה ביותר
| 
|-
| align="center" | 1991
| align="center" | פרס סטורן
| align="center" | האפקטים המיוחדים הטובים ביותר
| 
|-
| align="center" | 1991
| align="center" | פרס סטורן
| align="center" | ג'ון גלאבר - שחקן המשנה הטובה ביותר
| 
|-
| align="center" | 1991
| align="center" | פרס סטורן
| align="center" | רוברט פיקארדו - שחקן המשנה הטובה ביותר
| 
|}

==קישורים חיצוניים==

* 

==הערות שוליים==

קטגוריה:סרטי 1990
קטגוריה:סרטי אימה מ-1990
קטגוריה:סרטי אימה אמריקאיים
קטגוריה:סרטי קומדיה אמריקאיים
קטגוריה:סרטי קומדיה שחורה אמריקאיים
קטגוריה:סרטי לוני טונס
קטגוריה:סרטים שמופיע בהם באגס באני
קטגוריה:סרטים שמופיע בהם פורקי פיג
קטגוריה:סרטי מפלצות
קטגוריה:סרטי קולנוע בכיכובן של בובות
קטגוריה:סרטי המשך אמריקאיים
קטגוריה:סרטי האחים וורנר
קטגוריה:גרמלינס (זיכיון)
מגנזיום הידרוקסיד

מגנזיום הידרוקסיד (Magnesium hydroxide) הוא תרכובת שנוסחתו היא Mg (OH)<sub>2</sub>. בטבע הוא מופיע בצורתו המוצקת כמינרל הנקרא ברוסיט. בתמיסה מימית הוא נקרא לעיתים גם "חלב של מגנזיום" (באנגלית milk of magnesia) עקב דמיונו לחלב.

מגנזיום הידרוקסיד מקובל בתרופות משלשלות ובתרופות נגד צרבת. ב-1817 יצר סר ג'יימס מארי את התמיסה שנקראה לימים milk of magnesia, כתרופה לבעיות מעיים.
כיום מקובל לייצר מגנזיום הידרוקסיד לפי התגובה הבאה:

<chem>Mg^2+(aq) + 2OH^- (aq) -> Mg(OH)2 (s)</chem>

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בסיסים
קטגוריה:הידרוקסידים
קטגוריה:מגנזיום: תרכובות
סימפוזיון סנט-גאלן

סימפוזיון סנט-גאלן, אשר נודע בעבר כ"סימפוזיון בינלאומי לניהול" (International Management Symposium) או גם "סימפוזיון איי-אס-סי" (ISC-Symposium), הוא כנס שנתי המתקיים באוניברסיטת סנט גאלן, בעיר סנט גאלן, שווייץ, ששם לו למטרה קידום של דיאלוג רב-דורי ורב-תרבותי, לגישור בין מקבלי ההחלטות של היום לאלו בעתיד. תכלית הסימפוזיון מתבטאת בשאיפה להפיק תרומה לשימורה והמשך פיתוחה של מערכת כלכלית חברתית וליבראלית.

סימפוזיון סנט-גאלן נוסד בתגובה למחאת הסטודנטים הבינלאומית של 1968, ומאורגן מאז על ידי "וועד הסטודנטים הבינלאומי" (International Students’ Committe, ISC), המייצג יוזמת סטודנטים (student initiative) באוניברסיטת סנט-גאלן. נכון להיום, למעלה מ-1000 משתתפים לוקחים חלק מדי שנה בבימה זו לדיאלוג ודיון, והוא בין האירועים הגדולים והאיכותיים ביותר, המנוהלים בכללותם בידי סטודנטים. אישים כמו יוזף אקרמן, מוחמד ח'אתמי, רוברט דאדלי, כריסטין לגארד, וראטאן טאטא היו בין המשתתפים בסימפוזיון בשנים האחרונות.

==קישורים חיצוניים==

* 

קטגוריה:שווייץ: ארגונים
קטגוריה:שווייץ: כלכלה
קטגוריה:סנט גאלן (קנטון)
אין מיסוי ללא ייצוג

אין מיסוי ללא ייצוג (באנגלית: no taxation without representation) הוא סלוגן שנוצר באמצע המאה ה-18 במושבות האמריקניות וביטא את אחת התלונות המרכזיות של שלוש עשרה המושבות כנגד הכתר הבריטי. הביטוי המקורי, המיוחס לג'יימס אוטיס , היה מיסוי ללא ייצוג הוא טיראניה (Taxation without representation is tyranny). טענה זו הייתה אחד הצידוקים האידאולוגיים המרכזיים למלחמת העצמאות האמריקנית. רבים ממתיישבי הקולוניות האמריקניות סברו כי העדר ייצוג ישיר של המושבות בפרלמנט הבריטי מהווה הפרה של זכויותיהם כנתינים בריטיים. הפרה זו הייתה הטעם לכך שבעיני המתיישבים האמריקאים חוקי המיסוי הבריטיים לא היו חוקתיים. מנגד, טענו הבריטים כי גם באנגליה עצמה, חלק גדול מאוד מהאוכלוסייה אינו מיוצג באופן ישיר בפרלמנט והפרלמנט מייצג באופן סמלי (Virtual representation) את כלל הנתינים הבריטיים ועל כן אין צורך בייצוג ישיר של כל חלק באוכלוסייה.

== שימוש מודרני ==
[[לוחית רישוי סטנדרטית של מחוז קולומביה הכוללת את הסיסמה "מיסוי ללא ייצוג"]]
כיום משמש הביטוי במחוז קולומביה, המחוז האמריקאי הפדרלי המשמש כבירת ארצות הברית ואשר תושביו אינם מיוצגים בקונגרס האמריקאי וחרף כך מחויבים בתשלום המיסים הפדרליים, כדי למחות נגד מצב זה. החל משנת 2000, מנפיקה מחלקת התחבורה של העיר לוחיות רישוי הנושאות את הסלוגן, בנוסח "מיסוי ללא ייצוג". הנשיאים ביל קלינטון וברק אובמה הורו להתקין לוחיות רישוי כאלה בלימוזינות הנשיאותיות שלהם.

== ראו גם ==
* מרד מיסים

==הערות שוליים==

קטגוריה:היסטוריה קולוניאלית של ארצות הברית

קטגוריה:ביטויים פוליטיים
קטגוריה:מיסים
קטגוריה:ביטויים ומושגים פוליטיים אמריקאיים
קטגוריה:סיסמאות
בן ציון ענבר

בן ציון ("בנץ") ענבר (ברנשטיין) (ז' באדר תרע"ד, 5 ביוני 1914 – כ' בשבט תשס"ו, 18 בפברואר 2006) היה סגן-אלוף בצה"ל, מפקד הכוחות שהשתלטו על חיפה במלחמת העצמאות ובעל תפקיד בכיר בסולל בונה.

==ביוגרפיה==
בנץ נולד בשנת 1914 בתל אביב לנחמה בת צבי גינזבורג ואריה ליב (לייבל) ברנשטיין. הוא למד בבית הספר "ספרא" בתל אביב. היה פעיל בצופי-ים ובאגודת הפועל בסקציה הימית. בשנת 1942 נשא לאישה את יונתה בת אלימלך פומרנץ.

בשנים 1940 עד 1948 היה מדריך ומפקד במנגנון "ההגנה", שם גם זכה לכינוי "בנץ". הוא היה מפקד החי"ש בתל אביב וסייע בארגון חטיבת גבעתי. במלחמת העצמאות היה ענבר מפקד החי"ש בחיפה ותחת פיקודו היו גם מפקדת העיר ו"ועדת המצב" המקומית. באפריל 1948 החליף את מרדכי מקלף בתפקידו כמפקד גדוד 22 של חטיבת כרמלי. לאחר שהתפנה הצבא הבריטי מחיפה, ללא הודעה מוקדמת, ניהל ענבר את הקרב על חיפה שהסתיים בהשתלטות היהודית על העיר. בסיום מלחמת העצמאות המשיך בשירות קבע עד שהשתחרר מצה"ל ביולי 1950, בדרגת סגן-אלוף.

לאחר שחרורו עבד ענבר בסולל בונה, ושם היה ממונה על כוח האדם. בנוסף לפעילותו האזרחית, הוא תרם מניסיונו הצבאי במסגרת התנדבותית, כשעמד בראש "משמר מתנדבים" עירוני שפעל בחיפה ב-1969, לאחר גל של פיצוצי בתים.
עם הקמת אגודת הספורט "הפועל חיפה" בשנת 1968 החל לכהן כגזבר האגודה.

היה אב לרן ואהוד.

==קישורים חיצוניים==
* 
* 

==הערות שוליים==

קטגוריה:סגני-אלופים_בצה"ל
קטגוריה:בוגרי תיכון מסחרי ספרא (תל אביב)
קטגוריה:לוחמי ההגנה
קטגוריה:מפקדי גדודים במלחמת העצמאות
קטגוריה:אנשי היישוב ילידי הארץ
קטגוריה:חטיבת כרמלי
קטגוריה:חיפה: אישים
קטגוריה:עובדי סולל בונה
קטגוריה:אישים הקבורים בבית הקברות תל רגב
קטגוריה:חיילי חטיבת כרמלי במלחמת העצמאות
קטגוריה:ישראלים שנולדו ב-1914
קטגוריה:ישראלים שנפטרו ב-2006
עירית פרנק

עירית פרנק (נולדה ב-16 בפברואר 1959) היא שחקנית ובמאית ישראלית. מנכ"לית תיאטרון הסמטה.

== ביוגרפיה ==
ילידת חולון, פרנק היא בוגרת מגמת התיאטרון בתיכון תלמה ילין. בהמשך למדה משחק בבית צבי וסיימה את לימודיה בשנת 1982. כבר באותה שנה השתתפה בסרטו של ג'אד נאמן "מגש הכסף" ובדרמת הטלוויזיה האמריקאית, "זיכרון אהבה", של NBC, בכיכובו של קירק דגלאס, תפקיד שעליו הייתה מועמדת לפרס אמי האמריקאי.

בשנת 1983 לוהקה לתפקיד הראשי בסרט "בחינת בגרות", שם גילמה את אורנה, תלמידת תיכון המנהלת רומן עם בן שכבתה (דן תורן) ונכנסת להיריון.

בשנת 1984 שיחקה בסרט "עדות מאונס" לצד מוסקו אלקלעי, ענת עצמון, נתן דטנר, אורי גבריאל, אושיק לוי ודליק ווליניץ ובאותה שנה השתתפה בסרט הקצר "קירות עץ דקים" לצד אבי קושניר.

בשנת 1985 השתתפה בסרטו של נדב לויתן "בנות" לצד חנה אזולאי הספרי, ענת טופול, חלי גולדנברג, קרוליין לנגפורד ואחרים. באותה שנה השתתפה גם בדרמה האמריקאית "עדיין לא גן עדן" לצד קווין מק'ינלי ואחרים.

בתחילת שנות השמונים עסקה פרנק גם בהוראת משחק בעיר לוד ובכלא הנשים נווה תרצה, הקימה את אחד הבוטיקים הראשונים ברחוב שינקין בתל אביב ועסקה בפעילות ציבורית. לאחר שנישאה וילדה את בתה ובנה עסקה בהפקה ושיווק הצגות, ערכה וביימה הצגות ילדים ("עלילות מיקי מהו", "פיט-פט-טו") ושימשה כעוזרת הפקה.

בשנת 1993 גילמה את ליאורה בסרטו עטור הפרסים של אסי דיין "החיים על פי אגפא".
בהמשך השתתפה בסרט הווידאו "המהפכה" (1995), בסרט הקצר "זכרונות מאפריקה" ובמספר סדרות טלוויזיה, בהן "החבר'ה הטובים", "טיפול נמרץ" ו"סיטי טאוור".

משנת 1998 ועד שנת 2008 שימשה פרנק כמנכ"לית וכמנהלת אמנותית של תיאטרון הסמטה. ב-2000 השתתפה בסרט "אודות המוניטין.

בשנת 2007 מונתה לתפקיד מנכ"לית האוניברסיטה העממית בתל אביב, ממנו פרשה כעבור שלוש שנים ושבה אל ניהול תיאטרון הסמטה.

מכהנת בנוסף כחברת הנהלת אמ"י וכחברה בפורומים שונים המייצגים את מוסדות התרבות בישראל.

==קישורים חיצוניים==

* 
* 
* 
* 
* 
* 

==הערות שוליים==

קטגוריה:במאיות תיאטרון ישראליות
קטגוריה:במאי תיאטרון ישראלים
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:שחקניות קולנוע וטלוויזיה ישראליות
קטגוריה:בוגרות תלמה ילין
קטגוריה:בוגרי תלמה ילין
קטגוריה:בוגרות בית צבי
קטגוריה:בוגרי בית צבי
קטגוריה:מורות למשחק בישראל
קטגוריה:מורים למשחק בישראל
קטגוריה:מנהלי תיאטראות בישראל
קטגוריה:מנהלות ישראליות
קטגוריה:מנהלים ישראלים
קטגוריה:ישראליות שנולדו ב-1959
קטגוריה:ישראלים שנולדו ב-1959
ישראל זמיר

ישראל זָמיר (15 ביוני 1929 – 22 בנובמבר 2014) היה סופר, עיתונאי ומתרגם ישראלי, איש קיבוץ בית אלפא, בנו היחיד של הסופר היידי יצחק בשביס-זינגר.

==ביוגרפיה==
זמיר נולד בוורשה בירת פולין להוריו רחל (רוניה) שפירא ויצחק, שניהם היו ילדי רבנים. הוריו, שמעולם לא נישאו, נפרדו כשהיה בן חמש. לאחר הפרדה היגר אביו לארצות הברית. הוא נשאר עם אמו, שהאמינה באידאולוגיה הקומוניסטית, ועבר איתה למוסקבה, ומשם עלו לארץ ישראל בשנת 1938.

במהלך מלחמת העצמאות שירת זמיר בגדוד 13 של חטיבת גולני כלוחם בפלוגה המסייעת. בספרו "לכבות את השמש", הוא מתאר את הלילה בו נערך הקרב על מוצב 86 המצרי ליד ח'אן יונס במסגרת מבצע חורב.

בישראל הצטרף לקיבוץ בית אלפא ומשנת 1972 ערך את המוסף השבועי "חותם" בעיתון "על המשמר". בין היתר הקים את המוספים "הדף הירוק" ו"קו למושב", שעברו מאוחר יותר לעיתון "מעריב". עד לסגירתו של העיתון שימש בו ככתב ועורך משנה.

זמיר לימד עיתונאות באוניברסיטת תל אביב ועסק בכתיבה ותרגום לעברית של יצירותיו של אביו יצחק בשביס-זינגר, חתן פרס נובל לספרות לשנת 1978. בתום מאבק רב שנים שניהל זמיר במטרה להנצחת שם אביו בישראל, בינואר 2008, נחנך רחוב על שם זינגר בתל אביב.

זמיר נישא לאביבה, ולזוג בת ושלושה בנים. הוא נפטר ב-22 בנובמבר 2014, בגיל 85.

ארכיונו האישי שמור בספרייה הלאומית<ref></ref>.

==ספריו==
*סנדל של סוס: סיפורים (תל אביב: ספרית פועלים, תש"ם, 1980) 
*אבי, יצחק בשביס זינגר (תל אביב: ספרית פועלים: ידיעות אחרונות: ספרי חמד, 1994); תורגם לאנגלית, פולנית, הולנדית, צרפתית ויפנית 
*עגיל באוזן: סיפורים (תל אביב: ספרית פועלים, תשנ"ח 1998) 
*שוקת סדוקה (הוד השרון: אסטרולוג, 2001) 
*הנאהבים והנעימים: מחזה על פי סיפור מאת י. בשביס-זינגר (תל אביב: הבימה, 2004) 
*לכבות את השמש: רומאן (הוד השרון: אסטרולוג, 2004) 
*ערבה בוכייה: סיפורים (תל אביב: הוצאת ידיעות אחרונות: ספרי חמד; הוד השרון: אסטרולוג, 2009) בעריכתו של אהוד בן עזר 
* טנקים באבן גבירול: סיפור אהבות (תל אביב: גוונים, תשע"א 2011) 
* דייג ברשת (ספרי מקור, 2014)

===תרגומיו===
*שיחות עם יצחק בשביס-זינגר / ריצ'רד בורגין (תל אביב: ספרית פועלים, תש"ן 1990) 
*המפתח: סיפורים / יצחק בשביס-זינגר (תל אביב: ספרית פועלים, תשל"ח 1978) 
*שונאים: סיפור אהבה / יצחק בשביס-זינגר (תל אביב: ספרית פועלים, תשל"ט 1979) 
*שלוש משאלות / יצחק בשביס-זינגר (תל אביב: ספרית פועלים, תשמ"א 1981) תרגום בשיתוף עם אוריאל אופק; איורים, רות צרפתי 
*החוזר בתשובה / יצחק בשביס-זינגר (תל אביב: ספרית פועלים, תשמ"ו 1986)

==קישורים חיצוניים==

* 
* 
* 
* 
* 
* [https://web.archive.org/web/20160303211639/http://www.kibbutz.org.il/sipurim/sipur/israel_zamir_primus.htm סיפור ה"פרימוס"], באתר סיפורי קיבוצים
* 
* 
* 

==הערות שוליים==

קטגוריה:סופרים ישראלים
קטגוריה:אנשי העלייה החמישית
קטגוריה:בית אלפא: אישים
קטגוריה:ישראלים ילידי פולין
קטגוריה:סגל על המשמר
קטגוריה:מתרגמים לעברית
קטגוריה:מתרגמים מיידיש לעברית
קטגוריה:משפחת זינגר
קטגוריה:אישים הקבורים בבית אלפא
קטגוריה:ישראלים שנולדו ב-1929
קטגוריה:ישראלים שנפטרו ב-2014
דוד בהר"ן

הרב דוד בהר"ן (ב' או ג' באלול תרכ"ה, 1865 - כ"ז באב תש"ו, 24 אוגוסט 1946) היה יהודי ירושלמי, שהתפרסם כצדיק ולמדן.

==תולדות חייו==
נולד לרב נחום לוי משאדק מנישואיו השניים למרת מינה-לאה, בת הרב משה ריבלין שהיה מנהיג האשכנזים בירושלים. אביו נפטר כשהיה בן חודשיים וחצי.

גדל וחונך אצל אחיו למחצה, הרב שלמה זלמן בהר"ן לעווי, שהיה בנו הגדול של הרב נחום מנישואיו הראשונים, ולבקשת אביו גם אצל הרב מאיר אוירבך (ה"אמרי בינה"), ראב"ד האשכנזים בירושלים. למד בישיבת עץ חיים. בר"ח אלול בשנת תרמ"א נשא לאישה את שרה, בת הרב עקיבה יוסף שלזינגר. לאחר נישואיו למד בישיבת "עץ חיים". למד מפי הרב משה יהושע יהודה לייב דיסקין ולאחר פטירתו למד מבנו הרב יצחק ירוחם דיסקין. היה ממייסדי ישיבת "אהל משה" ובה למד עד פטירתו.

נהג ללמוד מחצות הלילה עד תפילת ערבית למחרת. בין הרבנים שלמד עימם בחברותא: הרב שלמה אלישיב, הרב אליהו דוד סלוטקי (מחבר "יד אליהו", מפתח אנציקלופדי לקבלת האר"י, אנציקלופדיה הלכתית חסדי דוד ועוד) והרב מרדכי דוד לוין.<ref name=":0">ארח דוד - ר' דוד בהר"ן</ref>

נפטר בבית החולים ביקור חולים ביום שבת, כ"ז באב ה'תש"ו. נקבר בחלקת הנביאים בהר הזיתים.

מתלמידיו: הרב אברהם חיים נאה, הרב שלמה זלמן אויערבאך, הרב שריה דבליצקי, הרב שמואל אויערבאך, ונכדו הרב שלמה יחיאל פרידמן<ref name=":0" />
373x373 פיקסלים

==משפחתו==
אחד מבניו, שנפטר בחייו, היה שלמה זלמן וייספיש, אביו של לייב וייספיש. בן אחר היה נחום וייספיש, חקלאי ואחראי על קיום המצוות התלויות בארץ בשפיה ונרצח במרד הערבי הגדול. אחד מחתניו הוא הרב משה פרידמן, רב קהילת הפרושים בירושלים.

==לקריאה נוספת==
*ישראל גולדברג ונחום סילמן (מלקטים ועורכים), אֹרח דוד: אסופת הלכות והליכות, חידושים ומכתבים, אורחות ותולדות של גאון ההוראה ועמוד היראה רבי דוד בהר"ן זלה"ה אביו הקדוש הגר"נ משאדיק זצ"ל אחיו הקדוש הגר"ז בהר"ן זצ"ל ומשפחת בית אבותיו, ירושלים תשע"א, מהדורה מחודשת תשפ"ד.
*נחום סילמן (מלקט ועורך), הדרת קודש: הליכות... עובדות, הנהגות, הוראות, תשובות... פסקים וחידושים מתורתו של... רבי דוד בהר"ן, רחובות תשס"ט (כולל גם דברים לזכרו וכן חידושי תורה מבני משפחתו).

==קישורים חיצוניים==
*[http://www.otzar.org/forums/viewtopic.php?f=19&t=7832 הגאון ר' דוד בהר"ן], אשכול עליו בפורום אוצר החכמה
* 
* 

== הערות שוליים ==

קטגוריה:משפחת לעוי-וייספיש-בהר"ן
קטגוריה:ירושלים: רבנים
קטגוריה:אנשי היישוב הוותיק ילידי ארץ ישראל
קטגוריה:יהודים הקבורים בהר הזיתים: חלקת הנביאים
קטגוריה:משפחת ריבלין
קטגוריה:רבנים ביישוב
קטגוריה:אבות שכולים: נפגעי פעולות האיבה
קטגוריה:אנשי היישוב הוותיק ילידי ארץ ישראל במאה ה-19
קטגוריה:יהודים בארץ ישראל במחצית הראשונה של המאה ה-20
ארצות הברית של אפריקה

מפת [[מדינות אפריקה]]
[[מרקוס גארבי, פעיל אמריקאי-אפריקאי, 1924]]
[[מועמר קדאפי, שליטה הדיקטטורי לשעבר של לוב]]
ארצות הברית של אפריקה הוא השם שהוצע לרעיון להקים פדרציה שתכלול את 55 מדינות יבשת אפריקה.

==הרעיון==
===מקורות הרעיון===
המונח "ארצות הברית של אפריקה", נטבע לראשונה בשירו של מרקוס גארבי, "הידד, ארצות הברית של אפריקה" משנת 1924. רעיונותיו של גארבי השפיעו עמוקות על לידתה של התנועה הפאן אפריקנית. בשנת 1945, התכנסה וועידה במנצ'סטר שבבריטניה, שקראה ליישום רעיונותיו של גארבי. בוועידה השתתפו גם ג'ורג' פדמור וקוואמה נקרומה. נקרומה, החל להיפגש עם אישים משמעותיים כגון קיסרה של אתיופיה היילה סילאסי ואחרים. הם גיבשו את הרעיון ליצור ארגון שבו יהיו 37 מדינות חברות מיבשת אפריקה. רעיון זה היווה את הבסיס הרעיוני להקמתו, כמה עשורים מאוחר יותר, של הארגון לאחדות אפריקה. מאוחר יותר, בשנת 1952, הפך נקרומה למייסדה ולנשיאה הראשון של גאנה המודרנית.

===העלאת הרעיון באופן מעשי===
בשנת 2000, מועמר קדאפי, שליטה הדיקטטורי באותם הימים של לוב, דחף להקמתו בפגישת פסגה של מנהיגי יבשת אפריקה בלומה בירת טוגו ליצירת האיחוד האפריקאי. לאחר שבמספר הזדמנויות בשנים שלאחר מכן, תיאר קדאפי את הארגון ככישלון, הוא העלה טענה, כי רק איחוד פדרטיבי של היבשת יכול לספק יציבות ועושר לאפריקה.

בשנת 2007, במסגרת פגישת הפסגה של האיחוד האפריקאי בקונאקרי בירת גינאה, העלה מועמר קדאפי לראשונה באופן רשמי את הרעיון להקמתה של פדרציה כלל-אפריקאית. בפברואר 2009, עם היבחרו ליו"ר האיחוד האפריקאי אמר קדאפי במסגרת פגישת הפסגה של הארגון באדיס אבבה בירת אתיופיה:

מאוחר יותר, דיווח ה-BBC כי קדאפי הציע להקים "כוח צבאי אפריקאי אחיד, מטבע אחיד ודרכון אחיד עבור תושבי היבשת, על מנת שיוכלו לנוע ברחביה בחופשיות". מנהיגים אפריקאים אחרים הודיעו לאחר מכן כי גם מביעים תמיכה בהצעה.

בעוד שהוגדרו יעדים שאפתניים לפרויקט, בפועל לא נעשו צעדים ממשיים בנושא. נשיא סנגל, עבדולאי ווייד, ציין כי ארצות הברית של אפריקה תחל את קיומה מוקדם ככל האפשר בשנת 2017. האיחוד האפריקאי לעומת זאת, הציב לעצמו את המשימה של הקמת אפריקה "מאוחדת ומלוכדת" עד שנת 2025. קדאפי ציין גם כי הפדרציה שהציע תוכל לכלול גם מדינות בעלות אוכלוסייה אפריקנית מחוץ ליבשת כמו האיטי, ג'מייקה והרפובליקה הדומיניקנית.

כמה חודשים טרם ההתקוממות בלוב בראשית שנת 2011 נגד משטרו של קדאפי, הודיע קדאפי על תוכניותיו לייסד את "הדינר האפריקאי", מטבע משותף שישמש את כל מדינות היבשת בדומה לאירו באירופה, זה, על מנת להגדיל את "העושר והיציבות" באפריקה, ו"לקרוא תיגר על הדומיננטיות של הדולר האמריקני והאירו האירופאי בעולם בכלל ובאפריקה בפרט".

בכל מקרה, עד עתה, מלבד לוב הביעו מדינות ספורות תמיכה בהקמת ארצות הברית של אפריקה, בהן אריתריאה, גאנה, סנגל, זימבבווה ובהיסוס הביעה תמיכה בעניין גם כף ורדה. עם זאת, המדינות המבוססות והגדולות ביבשת כגון דרום אפריקה, קניה וניגריה, הראו פחות עניין ברעיון, וחלקן אף הביעו התנגדות כלשהי.

==ראו גם==
* פאן-אפריקניות
* האיחוד האפריקאי

==הערות שוליים==

קטגוריה:פאן-אפריקניות
ישנוני

ישנוני (באנגלית: Sleeper) הוא קומדיית מדע-בדיוני אמריקאית משנת 1973 בבימויו של וודי אלן, אשר מככב בסרט לצד דיאן קיטון. את התסריט כתבו אלן ביחד עם מרשל בריקמן.

==תקציר העלילה==
העלילה מתארת את הרפתקאותיו של מיילס מונרו (וודי אלן), בעל חנות למזון בריאות, בגריניץ' וילג', ניו יורק, אשר עבר הקפאה קריוגנית בשנת 1973 והופשר מאתיים שנה מאוחר יותר, במדינה בעלת משטר טוטליטרי כושל, על ידי אנשי מחתרת שמעוניינים להביא לנפילתו של המנהיג.

הסרט מלא בהומור סלפסטיק.

==צוות השחקנים==
{| class="wikitable"
|-
! שם השחקן/ית
! שם הדמות
! הערות
|-
|וודי אלן
|מיילס מונרו
|נגן קלרינט
|-
|דיאן קיטון
|לונה שלוסר
|אמנית אמידה
|}

==ביקורות ותגובות==
הסרט קיבל ביקורות חיוביות מאוד ולציון 100% באתר ריכוז הביקורות Rotten Tomatoes, מתוך 28 ביקורות.

==מועמדויות וזכיות בפרסים==
{| width="70%" class="wikitable"
|-
! width="7%"| שנה
! width="30%"| פרס
! width="33%"| קטגוריה
! width="10%"| תוצאה
|-
| align="center" | 1974
| align="center" | פרס הוגו
| align="center" | סרט דרמה הטוב ביותר
| 
|-
| align="center" | 1975
| align="center" | פרס נבולה
| align="center" | וודי אלן - סרט דרמה הטוב ביותר
| 
|-
| align="center" | 1974
| align="center" | פרס מטעם Writers Guild of America
| align="center" | סרט קומדיה הטוב ביותר
| 
|-
| align="center" | 1975
| align="center" | פרס סאטורן
| align="center" | סרט מדע בדיוני הטוב ביותר
| 
|}

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:יצירות זוכות פרס נבולה
קטגוריה:סרטי 1973
קטגוריה:סרטי וודי אלן
קטגוריה:סרטי מדע בדיוני אמריקאיים
קטגוריה:סרטי פרודיה אמריקאיים
קטגוריה:סרטי קומדיה אמריקאיים
קטגוריה:סרטי פולחן
קטגוריה:סרטי מדע בדיוני מ-1973
מרכז ג'ו אלון

תצוגה במוזיאון
תצוגה במוזיאון
תצוגת שטיחים מסורתיים במוזיאון
מרכז ג'ו אלון הוא מרכז חינוכי ותיירותי לידיעת הארץ ולהכרת הנגב, השוכן בפאתי יער להב שבנגב הצפוני, סמוך ממערב לקיבוץ להב. עיקר פרסומו של המרכז במוזיאון לתרבות הבדואים השוכן בו. המרכז קרוי על-שם הטייס ג'ו אלון.

==תולדות המוזיאון==
תחילתו של אוסף המוזיאון לתרבות הבדואים במוצגים שנאספו בידי הארכאולוגים אבנר ואורנה גורן, בעת שהתגוררו ליד הר סיני. לאחר נסיגת צה"ל מסיני, בסיוע המועצה האזורית בני שמעון, הקרן הקיימת לישראל והאגודה להנצחת זכרו של ג'ו אלון, שוכן האוסף במבנה המרכז שתוכנן בידי האדריכל צבי לישר, ונחנך בשנת 1985. לתצוגה נוספו פריטים שנאספו בקיבוץ להב ופריטים שנתרמו על ידי בדואים החיים ברחבי האזור. עוזי חלמיש, ראש המועצה האזורית בני שמעון בין השנים 1966–1970, שימש כמנהלו הכללי של המוזיאון, ואורנה גורן שמשה כאוצרת הראשונה שלו.

==המוזיאון לתרבות הבדואים==
המוזיאון לתרבות הבדואים נוסד במטרה להנציח את אורח החיים המסורתי של הבדואים, מתוך הבנה כי החברה הבדואית נמצאת בתהליך מואץ של מעבר מחיי נוודות מסורתיים להתיישבות ביישובי קבע. התצוגה משתרעת על-פני שתי קומות, ובה פריטים היסטוריים ועכשוויים המתארים את חיי הבדואים בנגב ובחצי-האי סיני החל בראשית המאה ה-20 צילומים רבים המוצגים במוזיאון נתרמו וצולמו על ידי גואל דרורי מבאר שבע שעשה תיעוד מסיבי של חיי הבדואים בשנות השישים והשבעים. בקיץ 2005 הוקם בחצר המרכז אוהל בדואי ענק באורך של 257 מטרים אשר נרכש בסוריה. האוהל מחולק כמקובל לשני אגפים: חדר אירוח ("דיוואן" או "שיג") ואגף המשפחה ("מחרם"), והוא מכוסה במחצלות ובמזרנים. בדיוואן היכול להכיל עד 150 איש הוקמה כירה להכנת קפה ותה, ובמחרם כירה לאפיית פיתות. המוזיאון הוא הגדול מסוגו בארץ. בקומה התחתונה מצויה דיורמה גדולה הממחישה את המעבר שעוברת החברה הבדווית מ"בית השיער לבית האבן". 
מבט כללי על ה[[דיורמה הממחישה את המעבר מבית השיער לבית האבן. הדגם בוצע על ידי "[https://www.mathov.co.il/ מה-טוב פתרונות המחשה]" אוצרות: אורנה גורן]]

==תצוגות נוספות==
במוזיאון מספר תצוגות נוספות:
* תצוגה אודות מרד בר כוכבא - התצוגה מציגה את סיפורו של המרד בתוך חלל המעוצב כמערה, אשר נועד לדמות מערת מסתור מתקופת המרד.
* חמש מערות מגורים, מסתור וקבורה, המדמות תקופות שונות בתולדות חבל דרומא, החל בתקופה הכלקוליתית ועד התקופה הביזנטית.
* פינה המוקדשת לפעילות הקרן הקיימת לישראל, החל בהקמת שלושת המצפים ו-11 הנקודות בשנות ה-40 של המאה ה-20 ועד להווה.
* מצפור - על גג מבנה המנהלה של המרכז הוקם מצפור לזכרו של יצחק ורדימון, וממנו נשקף נופם של הרי יהודה והנגב הצפוני.
* פינת הנצחה לטייס חיל האוויר ג'ו אלון, שעל שמו קרוי המרכז.

==קישורים חיצוניים==

* 
* [https://web.archive.org/web/20071214114434/http://www.datinet.co.il/1/merkaz_joealon/index.htm האתר הרשמי הקודם]

==הערות שוליים==

קטגוריה:החברה הבדואית בישראל
קטגוריה:פרוורי באר שבע: מוזיאונים
ג'ו אלון
קטגוריה:מועצה אזורית בני שמעון
קטגוריה:להב (קיבוץ)
אבל מחולה

מפת ערי הדקפוליס
אָבֵל מְחוֹלָה הייתה עיר בעמק הירדן בתקופת המקרא. השתייכה לנחלת שבט יששכר.

==אזכורים בתנ"ך==

בספר שופטים היא מוזכרת כגבול מתחם המערכה הגדולה בין כוחות הצבא של שבטי ישראל בראשותו של גדעון לבין "מחנה מדין" - כוחות הצבא של המדינים אשר באמצעות הרעשה כבדה הוטלה בהם מהומה ולבסוף נמלטו לכל עבר: 

היא הייתה אחת מערי מחוז בממלכת שלמה אשר עליו הופקד בענא בן אחילוד, כמסופר בספר מלכים:

באבל מחולה נולד הנביא אלישע כמסופר בספר מלכים:

==משמעות השם==

הקידומת "אבל" משמעה מישור עשיר במים ובירק רב.

==זיהוי==
על פי הרמזים בתנ"ך, אבל מחולה נמצאת במחוז הכולל את יזרעאל ובית שאן, במסלול הבריחה של המדיינים מעמק יזרעאל. בנוסף, אלישע מתואר כחורש במקום, ועל כן יש לחפש מקום המוקף באדמה חקלאית מתאימה לחרישה. 

בהתאם לכך הוצעו הזיהויים הבאים:
*אבסביוס טען כי אבל מחולה היא בית מלח, השוכנת 10 מילין דרומית לבית שאן. אולברייט, אלט ואחרים זיהו את המקום עם תל אבו ספרי ('תל חילו') הצופה על נחל מאליח, במרחק 12 מילין מבית שאן. 
* זיהוי דומה הוא תל אבו צוץ אשר נמצאת בגדה המערבית של הירדן קרוב למעברות הירדן. 

אולם זיהויים אלו אינם באזורים חקלאיים ועל כן היו שהעדיפו לחפש את אבל מחולה בעבר הירדן המזרחי, במסלול של אליהו בדרכו מחורב לדמשק. תמיכה נוספת להיות אבל מחולה בעבר הירדן המזרחי נובעת מהיותו של עדריאל המחולתי, בנו של ברזילי הגלעדי. כן מוזכר שבספר "חיי הנביאים" (vitae prophetarum) שהועבר דרך אפיפניוס מסלמיס מופיע אלישע כמגיע מאבל מחולה שבארץ ראובן, שנחלתו בעבר הירדן המזרחי. 

זיהויים אפשריים בעבר הירדן הם:
* תל אבל המזוהה עם העיר אבילה, אחת מערי הדקפוליס, ונמצאת באזור חקלאי פורה. על פי זיהוי זה, ייתכן שאבל מחולה היא יַבְּלימַ הנזכרת ברשימת ערי צפון הגלעד והגולן במכתבי אל עמרנה, המזוהה בתל אבל. 
* תל אל מקלוב המשקיף על ואדי יאבס. 

יש המשערים שאבל מחולה היא אבל כרמים הנזכרת בספר שופטים יא, ל"ג. לדעת יהוסף שוורץ בספרו תבואות הארץ, זיהוי זה אינו נכון. לשיטתו אבל כרמים היא אבל ערב הנזכרת במסכת פסחים דף ע"ב עמוד א'.

על שם אבל מחולה המקראית נקראו היישובים מחולה<ref></ref> ושדמות מחולה (שהתפלג ממנו בשנות השמונים).

==לקריאה נוספת==
* הערך: אבל מחולה, לכסיקון מקראי, (עורכים: מנחם סוליאלי, משה ברכוז), א-ב, תל אביב: הוצאת דביר, תשכ"ה-1965, עמ' 7.
* יוחנן אהרוני, אטלס כרטא לתקופת המקרא, ירושלים: הוצאת כרטא, 1974, עמ' 76, 113, 128, 129, 143.
==קישורים חיצוניים==
* יהוסף שוורץ, [https://web.archive.org/web/20071028105404/http://www.tevuot.org/pri/39.html תבואות הארץ: אבל מחולה], באתר tevuot
* [http://www.daat.ac.il/encyclopedia/value.asp?id1=3540 אבל מחולה], באתר דעת
* 

==הערות שוליים==

קטגוריה:יישובי המקרא
קטגוריה:נחלת שבט יששכר
קטגוריה:בקעת הירדן
קטגוריה:מחולה